সন্তানের কী নাম রাখলেন ক্যাটরিনা-ভিকি?

ওয়েব ডেস্ক: গত নভেম্বর মাসে মা-বাবা হয়েছেন ক্যাটরিনা কাইফ (Katrina Kaif) এবং ভিকি কৌশল (Vicky Kaushal)। সদ্যোজাতকে নিয়েও অনুরাগীমহলে কৌতূহলের অন্ত নেই। কার মতো দেখতে হল ‘বেবি কৌশল’কে? এবার একরত্তির নাম ঘোষণা করে সকলের সঙ্গে পরিচয়ও করিয়ে দিলেন সুপারস্টার মা-বাবা। তাঁরা পুত্রসন্তানের নাম রেখেছেন বিহান। তবে এই নামের নেপথ্যে রয়েছে ভিকিরই একটি ছবি। নাম প্রকাশ করার কিছু ক্ষণের মধ্যেই জানা গেল সেই নেপথ্য কারণ।

মা-বাবা হিসেবে জীবনের নতুন অধ্যায় শুরু করেছেন ক্যাটরিনা কাইফ এবং ভিকি কৌশল। অবশেষে ছেলের নাম প্রকাশ করলেন ক্যাটরিনা কাইফ ও ভিকি কৌশল। ইনস্টাগ্রামে একটি আবেগঘন পোস্টের মাধ্যমে নিজেদের জীবনের সবচেয়ে সুন্দর সুখবরটি শেয়ার করে নিলেন তারকা দম্পতি। তাঁরা পুত্রসন্তানের নাম রেখেছেন বিহান কৌশল। ইনস্টাগ্রামে পোস্ট করা ছবিতে সন্তানের মুখ প্রকাশ না করলেও, ছোট্ট হাতের ছবির সঙ্গে নামের ঘোষণা মুহূর্তে মন ছুঁয়ে গিয়েছে অনুরাগীদের। পোস্টের সঙ্গে ক্যাপশনে ক্যাটরিনা ও ভিকি লেখেন, “Our ray of light”—অর্থাৎ আমাদের জীবনের আলো। ভিহান নামের অর্থ দিনের প্রথম আলো, নতুন সূর্যের রশ্মি।

আরও পড়ুন: চলতি বছরেই কি বিয়ে শ্রদ্ধা কাপুরের?

তবে এই নামের নেপথ্যে রয়েছে ভিকির ছবি ‘উরি: দ্য সার্জিকাল স্ট্রাইক’। এই ছবিতে মেজর বিহান শেরগিলের চরিত্রে অভিনয় করেছিলেন ভিকি কৌশল। উরির সেনাঘাঁটিতে জঙ্গি হামলার পরে পাল্টা ভারতীয় সেনার অভিযানের চিত্র উঠে এসেছিল এই ছবিতে। ভিকি এই ছবিতে অভিনয় করে বহুল প্রশংসিত হয়েছিলেন। তাই পুত্রের নামকরণও করলেন এই নামেই।